stanford-oval/wikipedia huggingface dataset:
Street Corner Queen

| Street Corner Queen Deuteronomium |
| --- | --- | --- |

Albumin vuoden 2006 uusintapainoksen kansikuva
Studioalbumin tiedot
 Äänitetty : 1998
 Julkaistu: 20. toukokuuta 1998
 Tuottaja(t): Deuteronomium
 Tyylilaji: death 'n' roll, melodinen death metal, melodinen black metal, punk metal, funk metal, reggae
 Kesto: 54.58
 Levy-yhtiö: Little Rose Productions
Muut kannet
  
Deuteronomiumin muut julkaisut
| Tribal Eagle 1996 | Street Corner Queen 2007 | Here to Stay 1999 |
Street Corner Queen (LRCD-003) on suomalaisen, Jyväskylästä kotoisin olevan Deuteronomium-yhtyeen ensimmäinen studioalbumi. Se julkaistiin vuonna 1998 Little Rose Productions -levymerkin alla.
Yleiskatsaus

Street Corner Queenin musiikki on sekoitus eri tyylejä. Pääosa kappaleista on jonkinlaista death metal -vaikutteista punk metalia - death and rollia: jotkut kappalerakenteista nojaavat punkin suuntaan ja vokalisointikin on puoleksi hyökkäävää, Killing Joke -tyyppistä punkärjyntää. Varsinaista death metal -murinaa on hyvin vähän joissain taustoissa. Punkärjynnän lisäksi Miika Partala tulkitsee kappaleita korkealla black metal -kärinällä. Kokeellisempiin kappaleihin lukeutuu "Bonsai People", joka on Red Hot Chili Peppers -tyyppinen funk metal -sovitus.
Yleiskatsaus > Vastaanotto ja kritiikki

Albumi sai erimielisen vastaanoton: osa niin kriitikoista kuin harrastajista olisi toivonut yhtyeeltä suoraviivaisempaa death-black metal -ilmaisua. Chronicles of Chaosin Alex Cantwell kirjoitti albumista, että albumi on kiistatta omaperäinen ja luova mutta hänen mielestään varsinkaan rap- ja reggae-tyylikokeilut eivät istu kokonaisuuteen puhumattakaan kansitaiteesta saatikka albumin nimestä. The Phantom Toolbothin Josh Spencer nimitti Street Corner Queenia "virkistäväksi" ja kirjoitti, että yhtyeen persoonallinen ilmaisu tekee albumista yhtenäisen. Spencer ei Cantwellin tavoin kuitenkaan vakuuttunut "Human Nature" -kappaleen rap- ja reggae-osuuksista. Hän kutsuikin tyylikokeilua "kauheaksi" valittaen, että osuus tekee sanoitusten vakavan sanoman seksuaalisesta puhtaudesta surkuhupaisaksi. Spencer kirjoitti myös, että hänen mielestään Deuteronomiumin ei olisi pitänyt sovittaa puhdasta laulua kappaleisiin, kuten "Empty Shell", sillä yhtyeen eurooppalainen korostus häiritsee liikaa. Siitä huolimatta, että albumi jakoi mielipiteitä, Street Corner Queen teki yhtyeen huomattavasti tunnetummaksi. Albumin tuoman maineen myötä he alkoivat esiintyä ulkomaillakin.
Yleiskatsaus > Painoksista

Street Corner Queenista julkaistiin ensin 500 kappaleen painos. Albumin alkuperäisessä kansikuvassa, jossa nimeltä mainitsematon henkilö on kuvittanut tulkintansa nimikappaleen teemasta, oli useita painovirheitä. Yhtyeen mukaan kuvan piti olla kuparinruskea mutta painossa värit menivät harmaiksi. Toisessa, myös 500 kopion painoksessa, taas väri oli sinertävä. Ensimmäiset painokset sisälsivät bonusraidan "Blue Moment" EP:ltä Tribal Eagle. Vuonna 2001 Little Rose otti albumista uuden painoksen remasteroituna, sillä kertaa digipak-pakkauksella. Uuden kansikuvan maalasi Michael Majalahti. Digipak-version kappalejärjestystä oli muunneltu: "Blue Momentin" sijasta lisäkappaleina oli Tribal Eagle -ep:n kappaleet ja vuonna 1999 äänitetty One Bad Pig -coverkappale "Red River". Painos oli 1500.
Vuonna 2006 Maanalainen Levykauppa painatti albumista 500 kappaleen uusintapainoksen eri kansikuvalla. Painos julkaistiin juhannuksena OHM-Fest-tapahtumassa, jolloin Deuteronomium esiintyi ensimmäisen kerran sen jälkeen, kun yhtye hajosi vuonna 2001.
Kappaleet

| --- | --- |
 Alkuperäinen painos Street Corner Queen – 3.00  Druglord – 2.13  Spell of Hell – 4.14  The Fall – 5.27  Empty Shell – 4.54  Human Nature – 6.37  Bonsai People – 5.21  Black Raven – 3.19  C.C.R – 4.09  III – 5.53  Northern Praise – 5.22 Lisäkappale: Blue Moment – 4.29  :  Vuosien 2001 ja 2006 painokset Street Corner Queen – 3.00  Druglord – 2.13  Spell of Hell – 4.14  The Fall – 5.27  Empty Shell – 4.54  Human Nature – 6.37  Bonsai People – 5.21  Black Raven – 3.19  C.C.R – 4.09  III – 5.53  Northern Praise – 5.22 Lisäkappaleet: Crosshope  Thinking  Tribal Eagle  Blue Moment  Red River
Yhtyeen kokoonpano albumilla

Miika Partala – kitara ja laulu
Manu Lehtinen – bassokitara ja taustalaulu
Kalle Paju – kitara
Janne-Jussi Kontoniemi – rummut
Aiheesta muualla

Street Corner Queen Discogsissa. (englanniksi)
Albumi Street Corner Queen Encyclopaedia Metallum -sivustolla (englanniksi)
Superunknown

| Superunknown Soundgarden |
| --- | --- | --- |

Studioalbumin tiedot
 Äänitetty : Vuoden 1993 lopulla
 Julkaistu: 8. maaliskuuta 1994
 Tuottaja(t): Michael Beinhorn & Soundgarden
 Tyylilaji: grunge
 Kesto: 70.07
 Levy-yhtiö: A&M
Soundgardenin muut julkaisut
| Badmotorfinger 1991 | Superunknown 1994 | Songs from the Superunknown 1996 |
Superunknown on Soundgardenin vuonna 1994 ilmestynyt neljäs studio-albumi. Albumi julkaistiin A&M-levymerkin alla 8. maaliskuuta 1994.
Albumilla kuullaan vaikutteita muun muassa psykedeelisestä rockista ja Beatlesiltä, varsinkin kappaleissa ”Black Hole Sun” ja ”Head Down”.
Helsingin Sanomissa Ilkka Mattila kirjoitti albumin jollain keinolla välttävän tavanomaisen hevin koomisen teatraalisuuden: ”Laulaja-kitaristi Chris Cornellin laulut ovat tylyjä, pessimistisiä ja ahdistavia, ja massiiviset kitarat pyörittävät riffejään kuin tuonpuoleiset lottomyllyt”.
Vuonna 2002 Rolling Stone -lehti sijoitti albumin 336:nneksi lehden laatimalla listalla 500 kaikkein aikojen parasta albumia.
Kappaleista

”She Likes Surprises” on vain albumin kansainvälisillä versioilla, eikä sitä löydy albumin yhdysvaltalaisilta versioilta, paitsi 12″ LP-versiolta.
Kappaleen ”Spoonman” nimen keksi Pearl Jamin Jeff Ament, joka esitti elokuvassa Singles (1992) yhtä elokuvassa esiintyvän kuvitteellisen yhtyeen jäsentä. Hän teki mahdollisista kappaleiden nimistä listan, jolla oli ”Spoonman”. Chris Cornell sai siitä idean kappaleeseen. ”Spoonmanin” demo-versiota käytetään elokuvassa.
Albumille kirjoitettiin kappale ”Flutter Girl”, mutta se ei lopulta päässyt albumille. Kappale päätyi myöhemmin Cornellin soolo-albumille Euphoria Morning.
Kappalelista

Let Me Drown – 3.51
My Wave – 5.12 (säv. Cornell/Thayil)
Fell on Black Days – 4.42
Mailman – 4.25 (säv. Cameron/Cornell)
Superunknown – 5.06 (säv. Cornell/Thayil)
Head Down – 6.08 (säv. Shepherd)
Black Hole Sun – 5.18
Spoonman – 4.06
Limo Wreck – 5.47 (säv. Cameron/Cornell/Thayil)
The Day I Tried to Live – 5.19
Kickstand – 1.34 (säv. Cornell/Thayil)
Fresh Tendrils – 4.16 (säv. Cameron/Cornell)
4th of July – 5.08
Half – 2.14 (säv. Shepherd)
Like Suicide – 7.01
She Likes Surprises – 3.16
Listasijoitukset

Albumi
| Vuosi | Lista | Sijoitus |
| --- | --- | --- |
| 1994 | Billboard Top 200 | 1. |

Singlet
| Vuosi | Single | Lista | Sijoitus |
| --- | --- | --- | --- |
| 1994 | ”Black Hole Sun” | Mainstream Rock Tracks | 1. |
| 1994 | ”Black Hole Sun” | Modern Rock Tracks | 2. |
| 1994 | ”Black Hole Sun” | Top 40 Mainstream Tracks | 9. |
| 1994 | ”Fell On Black Days” | Mainstream Rock Tracks | 4. |
| 1994 | ”Fell On Black Days” | Modern Rock Tracks | 13. |
| 1994 | ”My Wave” | Mainstream Rock Tracks | 11. |
| 1994 | ”My Wave” | Modern Rock Tracks | 18. |
| 1994 | ”Spoonman” | Mainstream Rock Tracks | 3. |
| 1994 | ”Spoonman” | Modern Rock Tracks | 9. |
| 1995 | ”The Day I Tried To Live” | Mainstream Rock Tracks | 13. |
| 1995 | ”The Day I Tried To Live” | Modern Rock Tracks | 25. |
| 1995 | ”Superunknown” | Mainstream Rock Tracks | 24. |
Aiheesta muualla

Superunknown Discogsissa. (englanniksi)
Albumi Superunknown Encyclopaedia Metallum -sivustolla (englanniksi)
Soundgarden
| --- | --- |
Studioalbumit::   Ultramega OK  Louder Than Love  Badmotorfinger  Superunknown  Down on the Upside  King Animal 
EP:t::   Screaming Life  Fopp  Loudest Love  SOMMS  Songs from the Superunknown 
Kokoelma::   Screaming Life/Fopp  A-Sides  Telephantasm 
Videot::   Louder Than Live  Motorvision 
Singlet::   "Hunted Down"  "Flower"  "Loud Love"  "Hands All Over"  "Room a Thousand Years Wide"  "Jesus Christ Pose"  "Outshined"  "Rusty Cage"  "Spoonman"  "Black Hole Sun"  "Fell on Black Days"  "My Wave"  "The Day I Tried to Live"  "Superunknown"  "Pretty Noose"  "Burden in My Hand"  "Blow Up the Outside World"  "Ty Cobb"  "Bleed Together" 
Aiheeseen liittyvää::   Grunge  Audioslave  Hater  Temple of the Dog
Vaaleapäämaluri

| Vaaleapäämaluri |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Malurit Maluridae
Suku::  Malurit Malurus
Laji::  elegans
Kaksiosainen nimi
 Malurus elegans  Gould, 1837 
Katso myös
   Vaaleapäämaluri Wikispeciesissä   Vaaleapäämaluri Commonsissa 
Infobox OKNimi-testi OKIUCN-testi OK: 
Vaaleapäämaluri (Malurus elegans) on malurien heimoon kuuluva varpuslintu.
Levinneisyys

Vaaleapäämaluria tavataan Australiassa Länsi-Australian lounaisosissa. Lajin on raportoitu olevan paikallisesti yleinen sopivissa elinympäristöissä. Lajin kannankehitys on vakaa, ja se on luokiteltu elinvoimaiseksi.
Ukrainan 47. prikaati

47. erillinen mekanisoitu prikaati "Magura" (ukr. 47-ма окрема механізована бригада «Ма́ґура», 47 ОМБр) on Ukrainan maavoimien yhtymä.
Perustaminen

Yhtymä perustettiin huhtikuussa 2022 nimellä 47. rynnäkköpataljoona, joka laajennettiin kesäkuussa 2022 rykmentiksi ja marraskuussa 2022 prikaatiksi. Pataljoonan perustajat kapteeni Ivan Šalamaha ja ylikersantti Valeri Markus haastattelivat ja valitsivat henkilökohtaisesti vapaaehtoisista muutama sata uuden yksikön kaaderiaselvennä. Valinnassa suosittiin taistelukokemusta ja ukrainan kielen taitoa. Pääosa valituista oli alle 30-vuotiaita isänmaallisia henkilöitä.
Se on ensimmäinen Ukrainan perustama Nato-maista saadulla kalustolla varustettu prikaati, joka on organisoitu Naton raskaan prikaatin mukaiseksi. Se sai aluksi käyttöönsä 28 Sloveniasta saatua M-55S-vaunua ja viitisenkymmentä amerikkalaista M2 Bradley -rynnäkköpanssarivaunua. Prikaati sai lopulta lähes 200 Bradley-vaunua, joiden ainoa käyttäjä se on. Myös käsiaseet ovat yhdysvaltalaisia. Prikaatin luominen aloitettiin Harkovan alueella ja sen joukkoja koulutettiin Saksassa Grafenwöhrissä Yhdysvaltain koulutusalueella.
Prikaati sai ainoana ukrainalaisen yksikkönä käyttöönsä saksalaisia Leopard 2A6 -vaunuja.
Yksikön vääpeli Valeri Markus on Ukrainan asevoimissa taistellut julkkissotilas ja bloggari, joka on myös julkaissut vuonna 2015 kirjan Slidy na dorozi (”Сліди на дорозі”). Šalamaha oli varakomentajana. ”Magura” on slaavilaisessa mytologiassa Perunin, ukkosen ja sodanjumalan tytär.
Heinäkuussa Valeri Markus tapasi henkilökohtaisesti presidentti Volodymyr Zelenskyin, valitti prikaatin johdon erimielisyyksiä ja epäpätevyyttä sekä pyysi eroa asemastaan ja arvonalennusta rivimieheksi.
Markusin syytettiin hakevan julkisuutta prikaatin kustannuksella.
Historia

Prikaati osallistui Ukrainan kesän 2023 vastahyökkäykseen Zaporižžjan alueella.
Prikaati taisteli Tokmakin suunnassa lähellä Orih’ivia.
47. prikaatia käytettiin hyökkäyksen keihäänkärkenä.
Elokuussa 47. prikaati ilmoitti vallanneensa Robotynen kylän kuukausien taistelun jälkeen.
Syyskuun puolivälissä Ukrainan joukot olivat edenneet 10 kilometrin matkan noin 10 kilometrin levyisellä kaistalla ja prikaati oli menettänyt 5&nbap;000 miehestään 2 000.
Prikaatin komentaja everstiluutnantti Oleksandr Sak erotettiin syyskuun puolivälissä ja aluepuolustusjoukkojen eversti Oleksandr Pavli korvasi hänet.
Loka-marraskuussa prikaati siirrettiin Avdijivkan taisteluun
puolustamaan rautatien vartta Avdijivkan pohjoisella sivustalla ja pitämään auki huoltoyhteyksiä.
Eversti Pavli erotettiin tammikuussa 2024 ja hänet korvasi everstiluutnantti Dmytro Rjumšyn, joka oli aiemmin toiminut 33. prikaatin komentajana. Pavlin syytettiin käyttäneen prikaatin takalinjan joukkoja taistelutehtävissä ja aiheuttaneen peruuttamatonta vahinkoa. Rjumšyn komensi prikaatia Avdijivkan puolustuksessa, jolloin Ukrainan korkein päämaja jälleen kyseenalaisti sen suoriutumisen. Rjumšyn erotettiin kahden kuukauden jälkeen ja hänet korvasi 10. maaliskuuta 2024 eversti Jan Jatsyšyn, joka oli komentanut 56. motorisoitua prikaatia. Tämä liittynee Oleksandr Syrskyin nimitykseen asevoimien komentajaksi.
Helmikuussa 2024 prikaati lähetti ensimmäistä kertaa videon M1 Abrams -taistelunpanssarivaunun käytöstä Ukrainassa.
Ensimmäinen Abrams tuhoutui 26. helmikuuta.
Uman

| Uman (Умань) |
| --- | --- |
 lippu:  vaakuna
 Uman
 Koordinaatit: 48.7501°N, 30.2198°E 
Valtio:   Ukraina
Alue:  Tšerkasyn alue
Piiri:  Umanin piiri
Ensimmäinen maininta:  1616
Pinta-ala:  
 – Kokonaispinta-ala:  41,0 km²
Väkiluku (2013)  ():  87 111
Aikavyöhyke:  UTC+2
 – Kesäaika:  UTC+3
 
 uman-rada.gov.ua 
Infobox OKVirheellinen NIMI-arvo: 
Uman (ukr. У́мань, puol. Humań) on kaupunki Keski-Ukrainassa, Tšerkasyn alueella. Kaupungin asukasluvuksi vuoden 2013 alussa arvioitiin 87 111 asukasta. Se on Umanin piirin hallintokeskus.
Kaupunki sijaitsee Karnenka- ja Umanka-jokien yhtymäkohdassa siellä sijaitsee myös rautateiden risteysasema. Kaupungin ympäristö on viljavaa maaseutua. Umanin kaupungista tuli osa Venäjän keisarikuntaa vuonna 1739 ja monet aateliset rakensivat sinne palatsinsa ja kaupungin maamerkiksi muodostunut Sofijivkan puisto, jonka rakennutti puolalainen kreivi Stanisław Szczęsny Potocki vuonna 1796. Puistossa on lukuisia suihkulähteitä ja kapeita puroja ylittäviä kivisiä kaarisiltoja. Kaupungissa oli 1700- ja 1800-luvulla suuri juutalainen vähemmistö. Toisen maailmansodan aikana kesällä 1941 aikana alueella käytiin tärkeä Umanin taistelu, jossa saksalaiset joukot motittivat 100 000 puna-armeijan sotilasta.
Sofijivkan puistoa.
Ortodoksinen kirkko.
Rautatieasemaa.
Aiheesta muualla

Kuvia tai muita tiedostoja aiheesta Uman Wikimedia Commonsissa
Uman (englanniksi) (discover-ukraine.info)
Super Bowl LVI

Super Bowl LVI oli järjestyksessään 56. Super Bowl ja NFL-kauden 2021 päätösottelu. Ottelu pelattiin SoFi Stadiumilla Inglewoodissa Los Angelesin piirikunnassa 13. helmikuuta 2022. Ottelussa kohtasivat NFC:n voittaja Los Angeles Rams ja AFC:n voittaja Cincinnati Bengals, joka pelasi Super Bowlissa ensimmäistä kertaa kauden 1988 jälkeen. Rams voitti ottelun 23–20.
Kisapaikan valinta

Los Angelesille myönnettiin toukokuussa 2016 kauden 2020 Super Bowl. SoFi Stadiumin valmistuminen kuitenkin lykkääntyi vuodella rankkasateiden takia, ja toukokuussa 2017 NFL:n omistajien kokous päätti siirtää Los Angelesin järjestämisvuoron vuodella eteenpäin vuoteen 2022 ja antaa vuoden 2021 järjestämisvastuu myönnettiin Tampalle. Super Bowl LVI oli kahdeksas Super Bowl, joka järjestettiin suur-Los Angelesin alueella, mutta ensimmäinen Inglewoodissa.
Televisiointi

Yhdysvalloissa Super Bowlin televisiointi kiertää Foxin, NBC:n ja CBS:n välillä, ja vuonna 2022 vuorossa oli NBC. Alun perin CBS:n piti televisioida vuoden 2022 Super Bowl ja NBC vuoden 2021, mutta yhtiöt vaihtoivat keskenään televisiointivuoroja. Yhtiöt vaihtoivat vuoroja, jotta kumpikin yhtiö pystyi markkinoimaan muita urheilutapahtumia samanaikaisesti. Yhdysvalloissa ottelun selosti Al Michaels ja kommentaattorina toimi Cris Collinsworth.
Suomessa televisiointioikeudet oli Viasatilla. Suomessa ottelun selosti Mika Laurila ja kommentaattorina toimi Mikko Koikkalainen.
Musiikkiesitykset ja puoliaikashow

Ennen ottelun alkua Jhené Aiko esitti America the Beautiful -kappaleen. Kansallislaulun The Star-Spangled Bannerin esitti Mickey Guyton. Super Bowl LVI -ottelun puoliaikashowssa (Pepsi Super Bowl LVI Halftime Show) esiintyivät Dr. Dre, Eminem, Kendrick Lamar, Mary J. Blige ja Snoop Dogg sekä 50 Cent.
Vuonna 2020 valmistunut SoFi Stadium toimii Super Bowl LVI:n pelipaikkana.
Valkiainen (Pudasjärvi, Tirmonperä)

| Valkiainen |
| --- | --- |
Maanosa:  Eurooppa
Valtiot:  Suomi
Maakunnat:  Pohjois-Pohjanmaa
Kunnat:  Pudasjärvi
Koordinaatit:  65°22′01″N, 27°32′39″E
Vesistöalue ja valuma-alueen tietoja
Päävesistöalue:  Iijoen vesistö (61)
Järvinumero:  61.244.1.002
Mittaustietoja
Pinnankorkeus:  141,4 m 
Rantaviiva:  9,465 km 
Pinta-ala:  1,89 km² 
Tilavuus:  0,00946 km³ 
Keskisyvyys:  5 m 
Suurin syvyys:  14,5 m 
 fiValkiainen 
Valkiainen on järvi Tirmonperällä Pudasjärvellä Pohjois-Pohjanmaan maakunnassa. Sen pinta-ala on 1,9 neliökilometriä. Etäisyys Oulusta on 105 kilometriä itäkoilliseen.
Maantiede

Valkiaisen ulottuvuus kaakosta luoteeseen on noin 3,5 kilometriä. Järven keskiosan leveys on noin 800 metriä. Ainoa nimetty lahti on järven kaakkoisosan muodostava Iiviönlahti. Valkiaisen syvin vyöhyke, noin 10–15 metriä, sijaitsee järven eteläosassa Ukonniemen kohdalla. Järven keskivaiheilla sijaitsee lähes yhtä syvä vyöhyke. Järven pohjoisin osa on matalaa.
Valkiaisen ainoa saari on järven pohjoispuoliskolla sijaitseva Pökkelösaari, jonka pinta-ala on noin 30 aaria. Valkiaisen rannoilla on melko paljon asutusta. Järven pohjoispuolella levittäytyy Järvenpäänsuo ja itäpuolella kohoaa Valkiaisenvaara, jonka korkein kohta on noin 250 metriä merenpinnan yläpuolella. Järven eteläpuolella sijaitsee Palokangas ja Huhmarjärvi (142,4 metriä mpy). Länsipuolella on soita ja vaaroja.
Valkiaisen vesitilavuus on 9 462 500 kuutiometriä.
Valkiainen (61.244.1.002) kuuluu Ollinojan-Nikunojan valuma-alueeseen (61.244), joka on kolmannen jakovaiheen vesistö Iijoen vesistössä (61). Toinen jakovaihe on Hirvasjoen alue (61.24) ja ensimmäinen on Iijoen keskiosan alue (61.2). Valkiainen on laajin Ollinojan-Nikunojan valuma-alueen yhdestätoista vähintään hehtaarin laajuisesta vakavedestä. Seuraavaksi laajin on Nikujärvi.
Suomessa on neljätoista vähintään hehtaarin laajuista vakavettä, joiden nimenä on Valkiainen. Neljä niistä sijaitsee Pudasjärvellä ja neljä Oulussa. Tirmonperän Valkiainen on selkeästi laajin Suomen Valkiaisista.
Unelmaero – Elämä 2.0

| Unelmaero – Elämä 2> 0 |
| --- | --- |

Kirjailija:  Ismo Leikola ja Angelika Leikola
Kansitaiteilija:  Markus Hänninen, Ville Juurikkala
Kieli:  suomi
Genre:  muistelmat
Kustantaja:  Siltala
Julkaistu:  2023
Ulkoasu:  sid.
Sivumäärä:  408 sivua
ISBN:  978-952-388-156-3

Löydä lisää kirjojaKirjallisuuden teemasivulta
Unelmaero – Elämä 2.0 on Ismo Leikolan ja Angelika Leikolan kirjoittama kertomus jo eronneen pariskunnan paluusta Yhdysvaltoihin ja julkisesta ja kulissien takaisesta elämästä ja avioerosta. Kirjan on julkaissut vuonna 2023 Siltala.
Kirja etenee Angelikan ja Ismon vuoropuheluna, mutta sanansa sanoo myös puhdasverinen sekarotuinen Kity-koira, josta tulee julkkiskoira. Hän paljastaa avioeron hänessä herättämät todelliset tunteet.
Arviot

Iida Kantola nostaa Ilta-Sanomissa kirjasta esille pitkän prosessin, joka johti lopulta avioeroon, MTV:n Teresia Jokinen taas ottaa esimerkiksi Amerikan-elämästä Leikoloiden vierailun taannoisesta suosikkisarjasta Kauniista ja rohkeista tunnetun Ronn Mossin kotona.
Aiheesta muualla

Unelmaero Siltala Kustannus
Tuula Juti

Tuula Juti (s. 1938 Lappeenranta) on harjavaltalainen kuvataiteilija.
Ura

Juti opiskeli Porin piirustuskoulussa vuosina 1969–1971. Juti on osallistunut ARS Rauma -näyttelyyn 1977 ja Porin Taiteilijaseuran näyttelyihin. Hän on pitänyt useita yksityisnäyttelyitä Satakunnassa, Helsingissä ja Jyväskylässä, muun muassa Rauman taidemuseossa vuonna 1977. Juti on esiintynyt yhteisnäyttelyissä muun muassa Porin taidemuseossa ja Emil Cedercreutzin museossa. Hänen teoksiaan on Porin ja Kankaanpään kaupunkien kokoelmissa sekä useissa yksityiskokoelmissa. Lisäksi hänen teoksiaan on Satasairaalan taidekokoelmassa.
Taide

Kuvataidekriitikko Pertti Ala-Outisen mukaan Jutin taiteelle on tyypillistä luonnosta saatujen vaikutteiden muokkaaminen maalauksen ehdoin itsenäisesti toimiviksi visioiksi; Jutin maalauksissa heinikot ja oksat muodostavat lähes abstrakteja rakenteita ja siveltimen jälki on usein selvästi havaittava. Silti vaikutelma teoksen aiheesta säilyy elävänä. Maalausten lisäksi Juti on tehnyt kattavasti grafiikkaa.
Unkle

| Unkle |
| --- | --- |
 Unkle esiintymässä Lontoossa, Englannissa vuonna 2008.
Tiedot
Toiminnassa:  1992–
Tyylilaji:  electronica, trip hop, vaihtoehtorock
Kotipaikka:  Lontoo, Englanti, Yhdistynyt kuningaskunta
Laulukieli:  englanti
Jäsenet:  James Lavelle Matthew Puffett Jack Leonard
Entiset jäsenet:  DJ Shadow Toshio Nakanishi K.U.D.O Tim Goldsworthy Rich File Pablo Clements
Levy-yhtiö:  Mo’ Wax Global Underground SmurfDog Records Surrender-All
Aiheesta muualla
Kotisivut
Infobox OKNimi-testi OK: 
UNKLE (tyyliteltynä myös U.N.K.L.E. ja tunnettu joskus nimellä UNKLE Sounds) on brittiläinen yhtye, jonka koulukaverukset James Lavelle ja Tim Goldsworthy perustivat vuonna 1992. Yhtyeen musiikki luokitellaan usein trip hopiksi. Yhdysvaltalainen tuottaja DJ Shadow kuului myös ennen yhtyeeseen.
Diskografia > Studioalbumit

Psyence Fiction (1998)
Never, Never, Land (2003)
War Stories (2007)
End Titles... Stories for Film (2008)
Where Did the Night Fall (2010)
The Road Pt. 1 (2017)
The Road: Part II (Lost Highway) (2019)
Turkin Grand Prix 2011

|  Turkin Grand Prix 2011  |
| --- | --- |
 4. osakilpailu 19 osakilpailusta kaudella 2011. 

Päivämäärä:  8. toukokuuta 2011
Sijainti:  Istanbul Park, Istanbul, Turkki
Ratatyyppi:  Moottorirata
Radan pituus:  5,340 km
Kilpailun pituus:  58 kierrosta, 309,720 km
Sää:   Aurinkoinen
Paalupaikka
Kuljettaja:   Sebastian Vettel   (Red Bull)
Paaluaika:  1.25,049
Palkintokoroke
Voittaja:   Sebastian Vettel   (Red Bull)
Toinen:   Mark Webber   (Red Bull)
Kolmas:   Fernando Alonso   (Ferrari)
Nopein kierros
Kuljettaja:   Mark Webber   (Red Bull)
Kierrosaika:  1.29,703 (kierroksella 48)
Turkin Grand Prix 2011 oli Formula 1 -kauden 2011 neljäs osakilpailu, joka käytiin 8. toukokuuta 2011 Istanbul Park -moottoriradalla.
Paalupaikalta kilpailuun lähti Saksan Sebastian Vettel, joka saavutti kauden neljännen peräkkäisen paalupaikkansa. Vettel ajoi myös kilpailun voittoon. Toiseksi sijoittui Mark Webber ja kolmanneksi Fernando Alonso.
Kilpailu oli toistaiseksi viimeinen Turkin Grand Prix, sillä FIA jätti sen pois kauden 2012 kisakalenterista.
Tulokset

| Sija | Nro | Kuljettaja | Talli | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 1 |  Sebastian Vettel | Red Bull-Renault | 58 | 1.30.17,558 | 1 | 25 |
| 2 | 2 |  Mark Webber | Red Bull-Renault | 58 | +8,807 | 2 | 18 |
| 3 | 5 |  Fernando Alonso | Ferrari | 58 | +10,075 | 5 | 15 |
| 4 | 3 |  Lewis Hamilton | McLaren-Mercedes | 58 | +40,232 | 4 | 12 |
| 5 | 8 |  Nico Rosberg | Mercedes | 58 | +47,539 | 3 | 10 |
| 6 | 4 |  Jenson Button | McLaren-Mercedes | 58 | +59,431 | 6 | 8 |
| 7 | 9 |  Nick Heidfeld | Renault | 58 | +1.00,857 | 9 | 6 |
| 8 | 10 |  Vitali Petrov | Renault | 58 | +1.08,168 | 7 | 4 |
| 9 | 18 |  Sébastien Buemi | Toro Rosso-Ferrari | 58 | +1.09,394 | 16 | 2 |
| 10 | 16 |  Kamui Kobayashi | Sauber-Ferrari | 58 | +1.18,021 | 24 | 1 |
| 11 | 6 |  Felipe Massa | Ferrari | 58 | +1.19,823 | 10 |  |
| 12 | 7 |  Michael Schumacher | Mercedes | 58 | +1.25,444 | 8 |  |
| 13 | 14 |  Adrian Sutil | Force India-Mercedes | 57 | +1 krs. | 12 |  |
| 14 | 17 |  Sergio Pérez | Sauber-Ferrari | 57 | +1 krs. | 15 |  |
| 15 | 11 |  Rubens Barrichello | Williams-Cosworth | 57 | +1 krs. | 11 |  |
| 16 | 19 |  Jaime Alguersuari | Toro Rosso-Ferrari | 57 | +1 krs. | 17 |  |
| 17 | 12 |  Pastor Maldonado | Williams-Cosworth | 57 | +1 krs. | 14 |  |
| 18 | 21 |  Jarno Trulli | Lotus-Renault | 57 | +1 krs. | 19 |  |
| 19 | 20 |  Heikki Kovalainen | Lotus-Renault | 56 | +2 krs. | 18 |  |
| 20 | 25 |  Jérôme d'Ambrosio | Virgin-Cosworth | 56 | +2 krs. | 23 |  |
| 21 | 22 |  Narain Karthikeyan | HRT-Cosworth | 55 | +3 krs. | 22 |  |
| 22 | 23 |  Vitantonio Liuzzi | HRT-Cosworth | 53 | +5 krs. | 20 |  |
| Kesk. | 15 |  Paul di Resta | Force India-Mercedes | 44 | Rengas | 13 |  |
| DNS | 24 |  Timo Glock | Virgin-Cosworth | 0 | Vaihdelaatikko | 21 |  |
Lähde: